钦定古今图书集成/理学汇编/字学典/第078卷 > 王氏法书苑 > 《广川书跋序》董逌
## 钦定古今图书集成/理学汇编/字学典/第078卷 > 王氏法书苑 > 《广川书跋序》董逌

弅家自上世以来，广畜异书，多有前人真迹。先君生
而颖悟，刻苦务学，博极群书，讨究详阅，必探本原。三
代而上，锺磬鼎彝既多有之，其款识在秘府，若好事
之家必宛转求访，得之而后已。前代石刻在远方，若
深山穷谷、河心水滨者，亦托人传橅墨本。知识之家
与先君相遇，必悉示所藏，祈别真赝，订证源流。若书
画题跋，若事干治道，必反复详尽，冀助教化。其本礼
法可为世范者，必加显异，以垂模楷。或涉同异，事出
疑似者，必旁证他书，使昭然易见。探古人用意之精，
巧伪不能惑；察良工之所能，临摹不能乱。“爰自南渡，
乡关隔绝，先世所藏，莫知在亡，或已散逸过江，随行
所携，败于兵火。今所存得于煨烬之”馀。年来为裒集，
在者得“《书跋》，釐为十卷，《画跋》六卷，缮写藏诸家庙，《别
录》以示子孙”，俾知先君博物洽闻，古今鲜俪，无坠家
训，庶或师范其万一焉尔。